**Vedtægter for Indre Mission i Odense.**

**§1**

**Navn og juridisk etablering**

1.1 Foreningens navn er Indre Mission i Odense.

1.2 Foreningens hjemsted er Odense kommune.

1.3 Foreningen er i juridisk forstand etableret som en forening med bidragydere som medlemmer.

**§2**

**Grundlag og formål**

2.1 Foreningen arbejder på den evangelisk-lutherske folkekirkes grund og er tilsluttet

Kirkelig Forening for den Indre Mission i Danmark (herefter benævnt IM) ved registrering i

IM's Sekretariat.

2.2 Foreningen har som formål at hjælpe med Guds Riges udbredelse ved evangeliets forkyndelse til omvendelse, tro og tjeneste samt styrkelse af det kristne fællesskab.

**§3**

**Aktiviteter**

3.1 Formålet søges virkeliggjort bl.a. gennem:

* regelmæssig mødevirksomhed
* oprettelse af bibelkredse
* støtte til lokalt børne - og ungdomsarbejde, der drives på sammen grundlag og med samme formål
* arrangementer tilpasset de enkelte alderstrin

**§4**

**Stemmeret**

4.1 Stemmeret ved Indre Mission i Odense's generalforsamling har enhver bidragyder over 18 år, som har deltaget praktisk og økonomisk til foreningens drift i perioden fra 13 måneder før til 1 måned før generalforsamlingen. Ægtefæller opfattes som bidragydere, hvis blot den ene kan dokumentere sig som bidragyder. Bidragydere er selv ansvarlig for via henvendelse til foreningens kasserer at sikre, at de er optaget på adresselisten, der fungere som stemmeliste.

For at opnå stemmeret, skal man desuden kunne tilslutte sig foreningens grundlag og formål som nævnt i §2.

4.2 For at opnå stemmeret skal man minimum have bidraget økonomisk med kr. 100. Ægtepar skal samlet have bidraget med kr. 200.

**§5**

**Generalforsamlingen**

5.1 Generalforsamlingen er Indre Mission i Odense's øverste myndighed.

5.2 Ordinær generalforsamling afholdes årligt inden udgangen af første kvartal og datoen bekendtgøres i Indre Mission i Odense's program senest 4 uger før afholdelsen.

5.3 Dagsorden for den ordinære generalforsamling skal indeholde nedennævnte punkter, som kan suppleres efter behov:

1. Indledning med andagt.
2. Valg af dirigent og referent.
3. Valg af 2 stemmetællere.
4. Formandens beretning om arbejdet i det forløbne år.
5. Kassererens fremlæggelse af det reviderede regnskab.
6. Drøftelse og godkendelse af hhv. formandsberetningen og regnskabet.
7. Beretninger/orienteringer fra diverse arbejdsgrene
8. Indkomne forslag.
9. Valg til bestyrelsen.
10. Valg af suppleanter (jf. §6 stk.3)
11. Valg af revisor og revisorsuppleant
12. Eventuelt.

5.4 Forslag, som ønskes behandlet af generalforsamlingen, skal være bestyrelsens formand i hænde

senest fjorten dage før generalforsamlingen.

5.5 Kandidatforslag til bestyrelsesvalget indleveres skriftligt og med kandidatens tilslutning senest otte

dage før generalforsamlingen.

Bestyrelsen har mulighed for at opstille kandidatforslag helt frem til valget.

5.6 Valg af bestyrelsesmedlemmer og suppleanter foregår skriftligt og afgøres ved simpelt

stemmeflertal.

Ved valg til bestyrelsen kan enhver stemmeberettiget stemme på så mange kandidater, som skal

indvælges det pågældende år.

Er der ikke opstillet flere kandidater, end der er behov for, bortfalder den skriftlige afstemning.

5.7 øvrige afstemninger afgøres ved simpelt stemmeflertal og foregår ved håndsoprækning med

mindre en eller flere stemmeberettigede begærer skriftlig afstemning.

Undtaget herfor er de forhold, som ifølge vedtægterne kræver særlig stemmeflertal.

5.8 Generalforsamlingen er beslutningsdygtig uanset antal fremmødte stemmeberettigede.

5.9 Ekstraordinær generalforsamling skal afholdes efter beslutning af generalforsamlingen eller

bestyrelsen eller hvis begæring herom fremsendes af mindst 1/3 af de stemmeberettigede. Begæringen skal overfor bestyrelsen fremsættes skriftligt og med angivelse af det eller de emner, der ønskes behandlet.

Indkaldelse til ekstraordinær generalforsamling sker med minimum fjorten dages varsel og offentliggøres via løbeseddel i huset samt udsendelse af indbydelse pr. majl eller brev til alle stemmeberettigede på adresselisten.

5.10 Der udarbejdes referat fra generalforsamlingen, som indføres i bestyrelsens protokol og underskrives af dirigenten og referenten.

**§6**

**Indre Mission i Odense's ledelse**

6.1 Indre Mission i Odense ledes af en bestyrelse bestående af 5-7 medlemmer. Valg til bestyrelsen foregår ved den årlige, ordinære generalforsamling. Bestyrelsens medlemmer vælges for en periode af 2 år. Genvalg kan finde sted. I lige år vælges 2-3 medlemmer og i ulige år 3-4 medlemmer.

6.2 Valgbar til bestyrelsen er enhver stemmeberettiget jv § 4.1

6.3 Generalforsamlingen vælger hvert år to suppleanter for en etårig periode.

Førstesuppleant og andensuppleant er de to, der opnår flest hhv. næstflest stemmer. I tilfælde af

stemmelighed, afgøres posten som første hhv. andensuppleant ved simpel lodtrækning.

6.4 Bestyrelsen konstituerer sig ved sit første møde - og senest en måned efter valget - med formand, næstformand, kasserer og sekretær. Der kan dog udpeges en kasserer uden for bestyrelsen.

6.5 Bestyrelsen skal for at have et gyldigt mandat godkendes af 1M ved foreningens formand og generalsekretær jv. Love for Kirkelig Forening for den Indre Missions i Danmark, § 8.

6.6 Bestyrelsen er beslutningsdygtig, når et flertal af de valgte medlemmer er til stede ved et retmæssigt varslet møde.

Stedlige lønnede medarbejdere kan efter aftale med formanden deltage i bestyrelsens møder, dog uden stemmeret.

Stemmeret har alene bestyrelsens valgte medlemmer.

Afgørelser træffes ved simpelt stemmeflertal. I tilfælde af stemmelighed bortfalder forslaget, idet

det dog kan genfremsættes forud for et senere bestyrelsesmøde.

6.7 Formanden eller 3/5 af bestyrelsens medlemmer indkalder til bestyrelsens møder.

Bestyrelsens møder bekendtgøres gennem dagsorden udsendt af formanden senest syv dage før.

6.8 Formanden tegner sammen med kassereren Indre Mission i Odense.

6.9 For at sikre den fortsatte fremdrift og opfyldelse af formålene jv § 2, skal bestyrelsen nedsætte de

nødvendige antal arbejdsudvalg, som er ansvarlig overfor bestyrelsen.

Arbejdsudvalgsmedlemmer eller andre repræsentanter for Indre Mission i Odense kan indbydes til at deltage i bestyrelsens møder uden stemmeret.

6.10 Det påhviler bestyrelsens sekretær at udarbejde referat fra bestyrelsesmøderne, der udsendes til

bestyrelsesmedlemmerne. Sekretæren opbevarer dette referat i papirform i foreningens protokol. På det efterfølgende bestyrelsesmøde, skal referatet godkendes og underskrives af de

bestyrelsesmedlemmer, der deltog i mødet, hvorefter dokumentet arkiveres i protokollen.

6.11 For brugen og driften af missionshuset gælder IM's vedtægter for missionshuse tilskødet IM.

Bestyrelsen er ansvarlig for, at disse vedtægter efterleves, ligesom den træffer beslutning om enhver brug af missionshuset.

6.12 Det påhviler bestyrelsen med kalenderåret som regnskabsår hvert år at udarbejde et årsregnskab

indeholdende indtægter- herunder gavebidrag - og udgifter samt status.

Kopi af årsregnskabet fremsendes til økonomiafdelingen, IM Danmark sammen med oplysning om

missionshusets aktuelle ejendomsværdi.

**§7**

**Økonomi, regnskab og revision**

7.1 Indre Mission i Odense's økonomiske midler forvaltes af bestyrelsen i overensstemmelse med gældende vedtægter.

7.2 Regnskabet føres af kassereren i en af bestyrelsen godkendt form.   
Kassereren kan gyldigt kvittere for alle indbetalinger.

7.3 Som en del af Kirkelig Forening for den Indre Mission i Danmark er Indre Mission i Odense forpligtet på også at yde bidrag til IM's hovedkasse. Dette sker ved bl.a. indsamling af årsgave, samt gennem bestræbelser på at motivere samfundets bidragydere til medansvar for hovedkassens økonomiske forpligtelser.

7.4 Regnskabet revideres af den ordinære generalforsamling valgte revisor, der vælges for et år ad gangen.

7.5 Regnskabsåret følger kalenderåret.

7.6 Det reviderede regnskab fremlægges på den ordinære generalforsamling til godkendelse.

**§8**

**Vedtægtsændringer**

8.1 Forslag til vedtægtsændringer skal offentliggøres senest samtidig med indkaldelsen til ordinær generalforsamling. if. § 5 stk.2.

8.2 Ændringer i Indre Mission i Odense's vedtægter kan kun ske, når mindst 2/3 af de fremmødte stemmeberettigede afgiver stemme for ændringen ved 2 på hinanden følgende generalforsamlinger, hvoraf den ene kan være ekstraordinær.

8.3 Vedtægterne kan ikke ændres i strid med § 2.

8.4 Med henblik på at bevare status som en del af Kirkelig Forening for den Indre Mission i Danmark, skal vedtægtsændringer fremsendes til godkendelse hos Indre Missions Hovedbestyrelse ved dennes generalsekretær.

**§9**

**Opløsning**

9.1 For opløsning af Indre Mission i Odense kræves, at mindst 3/4 af de afgivne stemmer på hver af to hinanden følgende generalforsamlinger er for opløsningen - og den sidste generalforsamling skal være indkaldt særlig med henblik på foreningens opløsning.

9.2 Overvejelser om afhændelse af det af foreningen benyttede missionshus forelægges generalforsamlingen til drøftelse.

En indstilling til Indre Missions Hovedbestyrelse med ønske om afhændelse af missionshuset forudsætter generalforsamlingens tilslutning med mindst 3/4 af de afgivne stemmer.

9.3 Ved opløsning af Indre Mission i Odense tilfalder alle midler Kirkelig Forening for den Indre Mission i Danmark.

Nærværende vedtægter er vedtaget af generalforsamlingen den 8. februar 2018 og ekstraordinær generalforsamling 18. januar 2018

Dirigent:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelse:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- og godkendt af Indre Missions Hovedbestyrelse ved generalsekretæren den\_\_\_\_\_\_\_\_\_\_\_\_\_\_\_\_\_\_\_\_

Gen. Sekr:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_